la bottega di luca / สุขุมวิท กทม. 

โจทย์ในวันนี้คือ อาหารอิตาเลี่ยน, ใก้ลบีทีเอส มีไวน์ให้เลือกเยอะๆ 

ตัวเองอยากลองของใหม่ ^^ บวกกับที่อ่านรีวิวในพันทิพ ว่าร้านนี้เด็ดดวง แถมมีไวน์ให้เลือกเยอะ ไหนจะบรรยากาศอีก ตรงสเป็ก 

ร้านจะอยู่บริเวณ ชั้น 2 ของตึกชื่อ 49 resident ที่ตึกมีที่จอดรถคะ ตึก 49 อยู่ ไม่ไกล กับ รพ. สมิติเวชสุขุมวิท สังเกตุ ชั้นล่าง เป็นร้านกาแฟ Starbucks หาง่ายยยยคะ

ลักษณะภายในร้าน จุคนได้น่าจะเกิน 80 คน มีส่วนกลางแจ้ง และส่วนในห้องแอร์ ตัวเองชอบบรรยากาศด้านนอกมากกว่า ดูร่มรื่น มีโซฟาให้นั่งชิวๆ  

ส่วนด้านอาหาร ร้านนี้วัตถุดิบค่อนข้างดีเลยคะ เนื้อวัวจากญี่ปุ่น แกะจากออส ขนมปังอบใหม่ ร้อน ๆ จากเตา 

ส่วนรสชาติอาหาร อร่อยคะ รสชาติเป็นแนวอิตาเลี่ยนที่ยังไม่เพี้ยน เพิ่มหวานเพื่อเอาใจคนไทย 

วันนี้สั่งไป เป็น จานเรียกน้ำย่อย 1 สลัด 2  ซุป 2 พาสต้า 2 จานหลัก 2 รวมๆ กันนี้อยู่ที่ 7,500 ++ บาท 

ยังไม่รวมไวน์ เพราะไม่ได้สั่ง 

เหตุที่ไม่ได้สั่ง เพราะ

ขอเริ่มที่ส่วนสั่งอาหารก่อนเลย

หลังจากได้ที่นั่ง ทางร้านก็ปล่อยให้ตัดสินใจอยู่พักนึง และผจก. ร้าน (น่าจะใช่) ผจก. เดินตรงเข้ามา ที่โต๊ะ พร้อมกับทำหน้า อะสั่ง ได้หละ ไม่มีรอยยิ้ม ไม่มีทัก 

เอ๊!ะ นี้เราเข้าร้าน ชายสี่บะหมี่เกี้ยวหรือเปล่า ? จากราคาอาหาร ก็ไม่น่าจะใช่นะ ทำไมไม่มีคำทักทาย เดี๋ยวนี้เขาใช้มายืน จ้องหน้า แทนแล้วหรอ ?

เพื่อนที่ไปด้วยสงสัย เขาไม่ทักทายเลยหรอ ร้านนี้ราคาแรง แค่ทักทาย เพื่อผูกมิตรก็ไม่มีเลยเหรอ?

ตัวเองก็แปลกใจหน่อยๆ เพราะเท่าที่หาข้อมูลมา เลือกร้านที่ดูดี อาหารอร่อย และที่อ่านเจอ เห็นบอกว่า เชื้อพระวงค์ และคนดังมาทานร้านนี้บ่อยๆ แล้วทำไมเป็นแบบนี้

จริงๆวันนี้ตั้งใจจะมาดื่มไวน์ แต่ด้วยอะไรหลายๆ เราเลยขอเริ่มที่สั่งอาหารก่อน แล้วค่อยตัดสินใจกันอีกที ว่าจะสั่งอะไรมาดื่มหรือเปล่า

ทุกคนได้รายการที่อยากได้แล้ว และทันทีที่เริ่มสั่ง พระเอกของเรื่องก็พูดแนะนำอาหารขึ้นมาคะ ด้วยภาษาไทย บวกกับคำศัพท์ อิตาลี่ เพื่อนที่นั่งอยู่อีก 4 คน (ต่างชาติหมด) มองหน้ากัน งง ๆ 

ฟังเสร็จ ทุกคนทำหน้า เหวอเพราะฟังไม่ออก เราก็ถามเพื่อนไป ว่ามีใครรู้จักคำนี้มั๊ย "@&%#"  (เป็นผัก ภาษาอิตาลี่) ... เพื่อนทุกคนส่ายหน้า

เลยหันไปบอกพระเอกว่า 

"รบกวนอธิบายภาษาอังกฤษเลยดีกว่าคะ  เพื่อนฟังไทยไม่ออก"

พระเอกก็อธิบาย แต่เป็น ภาษาอังกฤษ ที่ผสม คำอิตาลี่ เยอะมากกกกกกก ทุกคน งง เพราะแปลไม่ออก? 

นั้น 1 อย่างที่ รู้สึกแปลกๆ แต่ไม่เยอะคะ อาจจะเป็นพวกเราเองที่ไม่หรูพอ ที่ไม่รู้คำศัพท์ อิตาลี่ ( หรอ ) แต่ไม่เป็นไร มาสั่งอาหารต่อกัน เลยนะคะ 

"รับเป็น เมนู C นะคะ" 

ทันใดนั้น พระเอกก็โชว์พลังออกมาอีก "คิดว่าถ้าจะสั่งจานนี้ จานนี้ดีกว่านะอันนี้แนะนำเลยครับ" แล้วพระเอก ก็ยิงภาษาไทยรัวๆ พร้อมกับคำอิตาลี่มา เต็มไปหมดอีกเช่นเคย

แต่ไม่ใช่ครั้งเดียวนะคะ การออกความเห็น เป็นแนวเหมือนการบังคับสั่งมากกว่า ช่วยแนะนำ 

การที่พนง. ช่วยแนะนำว่าอาหาร จานไหนเด็ด จานไหนดี เป็นเรื่องดีคะ ชอบมากคะ ปราบปลื้มมาก แต่นี้ สั่งทุกอย่าง พระเอกก็บอก ให้สั่งอีกอย่าง 

"เอาจานนี้ดีกว่า... จานนั้น อย่าไปสั่ง"

"จานนี้ ใส่อันนี้ แต่อีกจาน น่าจะเหมาะมากกว่า สั่งจานนี้เลยนะ"

" อันนั้น รสชาติก็ดี แต่บอกเลยว่า จานนี้ใครมาใครก็สั่ง "

นั้นอีกช็อต วันนี้ดวงดีซะจริง ๆ --"

พออาหารเรียกน้ำย่อยมา ไม่ถึง 5 นาทีจานสลัด อีก 2 จานก็ตามมาคะ 

เราใช้เวลาร่วม 20 นาที ในการทานสลัด เพราะคุยกันไปด้วย และตอนนั้นทุกคนตัดสินใจ กะจะสั่งไวน์มาทานหละคะ เพราะกำลังเมาท์กันได้ที่ บวกกับอาหารรสชาติดี ทำให้ทุกอย่าง ดีขึ้น 

สลัดหมด ทุกคนวางช้อน แล้วรอ พาสต้าที่สั่ง ซึ่งมารยาทสากล เราจะรอให้พนง. เดินผ่านถึงจะสั่งเพิ่ม หรือรอให้พนง. มาเสริฟ์จานต่อไปแล้วจะสั่ง แต่แล้ว การรอคอยอาหารจานต่อไป เราใช้เวลาในการรอนานเกิน 20 นาทีคะ... 

อาการตอนนั้น คือ หมดอารม์ ไม่สงไม่สั่งมันแล้วคะ จบกันที กินๆ แล้วไปต่อที่อื่นเถอะ 

จานพาสต้า ห่างจากจานสลัด ถึงเกือบครึ่งชม. เยอะไปหรือเปล่า? ถ้ามีเหตสุดวิสัย ที่ต้องเสริฟ์ช้า ทำไมไม่เดินมาแจ้ง นี่ปล่อยให้คอย โดยไม่มีพนง. มาบอกอะไรเลย 

นั้นช็อตที่ 3 

และแล้วพาสต้าก็มาคะ และ อีก 10นาทีจานเนื้อก็มา 

ตอนสั่งเนื้อ ก็มีอีกเรื่องคะ --" 

เพื่อนตั้งใจจะสั่งเนื้อมาทานเป็นจานเดี่ยว แต่ทางร้าน บอกว่า 

" ร้านเรามีไซด์เนื้อเล็กสุดคือ 600 กรัม ขึ้นไป" 

ให้สั่งเนื้อ ทีละครึ่งโลเนี่ยนะ จะให้กินหรือให้อะไร???  

ผลคือ เอาก็เอา จำใจสั่ง มา ด้วยขนาดบิ๊กเบิ้ม 650 กรัม แล้วเอามาแชร์กัน 

ซึ่งมันไม่ใช่อะคะ อยากทานจานเดี่ยวกันทุกคน ไม่ได้ ตั้งใจจะมาแชร์...ฝาหรั่ง เขาไม่ชอบทานของแชร์กัน ร้านนี้ คืออะไร ทำไมต้องสั่งเนื่อไซด์ใหญ่ขนาดนั้น เพื่ออะไร? อะคะ 

หลังจากเพลิดเพลินกับเนื้อ (ยังไม่หมดจานดี) จานแกะก็มาคะ มาด้วยขนาด 3 ชิ้น ใหญ่ ๆ 

มากัน 5 คน ให้ทางร้านหั่นมาเป็นชิ้นเล็กๆ ให้เลยดีกว่าจะได้ทานได้กันทุกคน ทางร้านเอากลับไปตัดมาให้คะ 

และก็มาถึงเวลาสำคัญ ... 

ระหว่างที่กำลังเมาท์กันอยู่ ตัวเรา ณ เวลานั้น. อิ่มแล้ว หมดอารมณ์ด้วย 

พระเอกคนเดิมเดินมาที่โต๊ะ เก็บจานเราไป คนแรก เพราะเราวางส้อมกับมีด รวบเรียบร้อย 

ณ ตอนนั้นในกรุ๊ปเริ่มอวดรูปกัน ไม่ได้ใส่ใจอะไรรอบตัวเท่าไหร่ นึกว่ามาเคลียจานเนื้อ กับจานตัวเอง คนเดียว

ถามว่าเห็นมั๊ยว่าเขายกจานตัวเองไป ? เห็นนะ ...เห็นคะ แต่เราทานอิ่มแล้วรวบส้อมมีดบ่งบอกเรียบร้อยว่าอิ่มนะ 

ในเวลานั้น ทุกคนดูรูป เมาท์กันสนุกสนาน และพอดูรูปเสร็จ จานของเพื่อนข้างๆ ก็โดนเก็บไป จานคนถัดไปก็ด้วย ซึ่งส้อมมีด วางบ่งบอกว่ายังทานอยู่นะ

และบนโต๊ะ จานแกะยังเหลือ อยู่เยอะมากคะ มากกว่า 10 ชิ้น 

ปากกำลังจะบอกให้เพื่อนที่เหลือจานอยู่ ทานแกะให้หมด แต่ช้าไปคะ พระเอกยกเอาจานแกะไปแล้ว

ทุกคน งง ??? ยกไปทำไม ยังทานไม่อิ่มเลย 

สรุปสำหรับร้านนี้ วันนี้อาจเป็นวันโชคไม่ดีของตัวเองและเพื่อน ๆ ที่เจอเหตุการณ์แบบนี้ 

อยากแบ่งบันประสบการณ์จริง ไม่มีความตั้งใจจะมาทำลายภาพพจน์แต่อย่างใด 

ร้านนี้อาหารอร่อยคะ บรรยากาศน่านั่งมาก ๆ มีดนตรีสดด้วย ทุกอย่างลงตัว แต่วันที่ไปเจอการบริการที่แสนจะไม่ประทับใจ 

เพื่อนๆและ ตัวเองมีความเห็นเหมือนกันเลยคะ ว่าร้านนี้บริการไม่ดี


เครดิต 

- ขอบคุณ ให้กับผู้ช่วยคนจ๋วย น้องหม่วย ที่ช่วยหาร้านอิตาเลี่ยนมาให้เลือกหลายร้านเลย ^^